Soblahov

Soblahov je obec na Slovensku v okrese Trenčín. Táto obec získala ocenenie dedina roka 2001.

Dejiny 
Spočiatku poľnohospodárska obec, bola po prvýkrát spomínaná v roku 1332. V okolí obce bol nájdený sekeromlat zo staršej doby kamennej. Najvýznamnejšou pamiatkou obce je ranogotický kostol svätého Mikuláša zo začiatku 14. storočia.

Soblahov obdržal od Ministerstva životného prostredia SR Osvedčenie, že spĺňa podmienky potrebné pre účasť v programe obnova dediny. V rámci toho vykonalo vedenie obce Soblahov veľa prospešných zmien ako úprava chodníkov alebo začatie výstavby kanalizácie.

Názov obce 
Názov obce sa dosť často menil: v roku 1393 sa obec nazývala Sablaho, v roku 1404 sa nazývala  asi najpodobnešie dnešnému názvu Soblahow. Ďalej sa jej názov menil zo Zoblahow na Spoblahov a z neho na Spoblaho.

Príroda 
Obec je bohatá na vodné zdroje (v blízkosti vyvierajú minerálne pramene kyselky), rastlinstvo a živočíšstvo. Zo živočíchov je to napríklad fuzáč alpský, roháč veľký, salamandra škvrnitá, bystruška potočná, jasoň chochlačkový, sova dlhochvostá, alebo jazvec lesný. V roku 1975 bol opísaný pre vedu nový druh dvojkrídlovca, nazvaný Sycorax slovacus (opísal prof. RNDr. Jozef Halgoš Dr.Sc.), ktorý doteraz nebol zistený na inom mieste na svete. Z rastlín je to napríklad  chránený poniklec veľkokvetý a ľalia zlatohlavá, na močiarnych i na lúčnych biotopoch je potvrdený výskyt viacerých druhov vzácnych orchideí.

V katastri obce sa nachádza prírodná rezervácia Bindárka a Ostrý vrch.

Vrchy: Ostrý vrch (), Svitava (), Čiernachov ()
Vodné toky: Soblahovský potok, Hukov potok, Kačenech potok

Pamiatky 
 Kostol Sv. Mikuláša: je ranogotický objekt, evidovaný ako národná kultúrna pamiatka. Existenciu farského kostola v obci už v 1. polovici 14. storočia dokladá záznam z rokov 1332 – 1337, kedy pápežský legát navštívil miestneho kňaza Konráda. Vo veži kostola sa nachádzajú štyri zvony. Pôvod najstaršieho a najväčšieho z nich z rokom uliatia 1482 nie je známy. 
 Kaplnka Svätého Vendelína: je klasicistická kaplnka, situovaná pri cintoríne na Chríbe. Postavená bola v roku 1802. Omša sa tu slúžievala každú nedeľu po sviatku sv. Vendelína – patróna pastierov.
 Kaplnka Svätého Vincenta: je príkladom drobnej sakrálnej architektúry v obci, vybudovaná v neskorobarokovom štýle.
 Pamätník SNP: je venovaný obetiam 2. svetovej vojny.

Kultúra 
 FS Dolinčka – ženská folklórna skupina, založená v roku 1981
 FS Melenčárik – detský folklórny súbor
 Melenčár – folklórna skupina 
 Cukríkovci – hudobná skupina
 Harmoniková akadémia
 Galéria na povale

Šport 
 OŠK Soblahov – futbalový klub
 IŠK Soblahov – turistický klub

Vzdelanie 
V obci Soblahov sa nachádza jedna základná škola spojená s materskou školou.

Nachádza sa tam aj Cirkevná materská škola Svätého Mikuláša.

Poľnohospodárske družstvo Soblahov 

V obci sa nachádza poľnohospodárske družstvo, ktoré hospodári na 1100 ha ornej pôdy a 350 ha trvalých trávnych porastov, t. j. spolu na 1450 ha. Zamestnáva cca 50 zamestnancov.

Zameriava sa na:
 chov hovädzieho dobytka
 veľkovýkrm ošípaných
 pestovanie zemiakov
 sady hrušiek a jabloní
 v minulosti chov koní, chov hydiny, výroba zemiakové lupienky a pestovanie chmeľu

Zaujímavosti 
 Rozhľadňa Dúbravka – drevená rozhľadňa stojí nad obcou Soblahov v nadmorskej výške 
 Úzkorozchodná železnica Trenčín-Selec
MAS Inovec – miestna akčná skupina ôsmych obcí
Soblahovský kroj
Melencová polievka 
Melencové pálené

Osobnosti 
 Peter Beňo (*1972), rímskokatolícky pomocný biskup Nitrianskej diecézy a titulárny biskup sídla Amudarsa 
 Attila Bátky (* 1973), zápasník v gréckorímskom štýle
 Richard Lintner (* 1977), hokejový obranca

Partnerské obce 
  Buchlovice, Česko
  Gmina Rudniki, Poľsko
  Sloup, Česko

Referencie

Iné projekty

Externé odkazy 
 Stránka obce
 www.apsida.sk – profil gotického kostola

 
Obce okresu Trenčín